આ તરફ, સવારે ચિંતાતુર ગૌરાંગભાઈ ફોન ની રાહ જોઈ રહ્યા હતા,ત્યાં અચાનક ફોન ની ઘંટડી વાગી. ફોન કરનાર વ્યક્તિ ભગવાનભાઇ મેહતા હતા..તેમણેજ આકાશ અને ધ્વનિ નો સંબંધ કરાવ્યો હતો. થોડી ઔપચારિક વાતો કર્યા પછી તેમણે જણાવ્યું કે અવિનાશભાઈ આ સંબન્ધ કરવામાં ખચકાટ અનુભવે છે,અને સગાઈ કરવા માટે તૈયાર નથી. ગૌરાંગભાઈ એ તેમને આશ્વાસન આપતા જણાવ્યું કે એકવાર તેઓ અવિનાશભાઈ ને મળીને બધીજ કન્ફયુજન દૂર કરી દેશે...પરંતુ વાતચીત કર્યા પછી તેમને લાગ્યું કે અવિનાશભાઈ ને મળવું વ્યર્થ છે. ગૌરાંગભાઈ સમજુ અને બુદ્ધિશાળી માણસ હતા. તેમણે તરત જ ભગવાનભાઇ ને જણાવ્યું કે ચિંતા કરવાની જરૂર નથી...હજુ આ સંબંધ બંધાયો નથી,શક ના આધાર પર બાંધેલા સંબંધો આખી જિંદગી ન ટકી શકે...તેમણે અવિનાશભાઈ ની ઈચ્છા ને માન આપી ને આ સંબંધ મોકૂફ રાખવાનું સ્વીકાર્યું.ભગવાનભાઇ નો ર્હદય નો ભાર તેમણે પળવાર માં ખાલી કરી નાખ્યો.અને ગૌરાંગભાઈ પ્રત્યેનું તેમનું માન વધી ગયું.